„ГАЛИЛЕО“ ще осигури родови модели за местни елементи;
 „оборудване за глобална навигация, позициониране и синхронизация“ означава всяко оборудване за граждански крайни ползватели, проектирано да предава, приема или обработва спътникови сигнали за навигация или синхронизация с цел предоставяне на услуга или работа със система за разширение на регионално равнище;
 „регулаторна мярка“ означава закон, подзаконов нормативен акт, правна норма, процедура, решение, административно действие или друго подобно действие на някоя от страните;
 „оперативна съвместимост“ означава възможността чрез приемник за двойна система да се използват едновременно сигнали най-малко от две системи за осигуряване на равностойни или по-добри резултати на равнището на ползвателите, отколкото ако се използва само една система;
 „интелектуална собственост“ има значението, посочено в член 2 от Конвенцията за учредяване на Световната организация за интелектуална собственост, приета в Стокхолм на 14 юли 1967 г.;
 „отговорност“ означава юридическата отговорност на физическо или юридическо лице да заплати обезщетение за вреди, причинени на друго физическо или юридическо лице в съответствие с определени правни принципи и норми. Това задължение може да произтича от договореност (договорна отговорност) или от правна норма (извъндоговорна отговорност);
 „възстановяване на разходите“ означава механизми за възстановяване на разходите за инвестиции и експлоатация на системата;
 „класифицирана информация“ означава информация под каквато и да е форма, изискваща защита срещу неразрешено разкриване, което може да навреди в различна степен на основните интереси, включително на националната сигурност, на страните или на отделни държави членки. Нивото на нейната класификация се отбелязва със съответен гриф за сигурност. Тази информация се класифицира от страните в съответствие с приложимите законови и подзаконови актове и трябва да бъде защитена срещу всякакво нарушаване на нейната поверителност, цялостност и наличност.
 „страни“ означава, от една страна, Общността, държавите членки или Общността и нейните държави членки съгласно съответните им правомощия и, от друга страна, Мароко;
 „територия“ или „територии“ по отношение на Европейската общност и нейните държави членки означава територията, на която се прилага Договорът за създаване на Европейската общност при предвидените в посочения договор условия.
 Член 3
 Принципи на сътрудничеството
 Страните се договарят да прилагат следните принципи по отношение на дейностите за сътрудничество, обхванати от настоящото споразумение:
 1)
 взаимна полза, основаваща се на цялостно равновесие между правата и задълженията, включително вноски и плащания;
 2)
 партньорство в програма „ГАЛИЛЕО“ в съответствие с процедурите и правилата, уреждащи управлението на „ГАЛИЛЕО“;
 3)
 реципрочни възможности за участие в дейности за сътрудничество в рамките на проекти на Европейската общност и Мароко в областта на ГНСС за граждански цели;
 4)
 навременен обмен на информация, която може да повлияе на дейностите за сътрудничество;
 5)
 подходяща закрила на правата върху интелектуална собственост съгласно предвиденото в член 8, параграф 2;
 6)
 неограничен достъп до спътниковите навигационни услуги на териториите на страните;
 7)
 свободна търговия на оборудване за ГНСС на териториите на страните.
 Член 4
 Сфери на сътрудничеството
 1. Сферите за сътрудничество в областта на спътниковата навигация и синхронизация са научни изследвания, промишлено производство, обучение, приложения, разработване на услуги и развитие на пазара, търговия, въпроси, свързани с радиочестотния спектър и с надеждността на услугите, стандартизация, сертифициране и сигурност. Страните могат да актуализират този списък с решение в